અમરેલી ખાતે આવેલ જેશીંગપરા વિસ્‍તારમાં અમરેલી જિલ્‍લા સહકારી ખરીદ-વેચાણ સંઘ સંચાલીત પેટ્રોલ પંપમાં પેટ્રોલ ઓછું મળતું હોવાની ફરિયાદ અમરેલી માપતોલ વિભાગને મળતાં પુરવઠા માપતોલ વિભાગ ઘટના સ્‍થળે દોડી જઈ અને તમામ પેટ્રોલનાં પંપ ઉપર ચેકીંગ હાથ ધર્યુ હતું. મોડી સાંજ સુધી ચાલેલી ઘટના બાદ અને તપાસનાં અંતે તોલમાપ વિભાગે બધુ બરાબર હોવાનું જણાવ્‍યું હતું. આ બનાવની જાણ લોકોને થતાં ટોળા ઉમટી પડયા હતા જેનાં કારણે સીટી પોલીસે કાયદો અને વ્‍યવસ્‍થા સંભાળી હતી.